Gentoo

Gentoo je ime jedne od distribucija operativnog sistema Linux. Glavna odlika ove distribucije jeste automatska optimizacija Linux operativnog sistema, komponenti i aplikacija koja je ciljana za stroj na koji se postavlja. Također je potrebno reći da je Gentoo izrazito težak za instalaciju, pa trebate imati jako veliko znanje Linux operativnog sistema. No, onda dobijate jedan vrlo stabilan operativni sistem, vrlo pogodan za Internet servere.

 Gentoo Linux - pregled 

Portage će čuvati vaš sistem osvježen sa zadnjim verzijama softvera i zbog ovog, iskusniji korisnici Gentoo distribucije ne obraćaju previše pažnju na najnovije verzije - ipak, najnovije i najbolje verzije su uvijek dostupne putem emerge—sync komande. Zato nema potrebe da čekate mjesece i godine za najnoviju verziju Gentooa jer vaš sistem je kontinuirano  osvježen te najnovija poboljšanja su vam dostupna onog momenta kada budu ubačena u Portage.

Naravno, postoje službena CD izdanja Gentoo Linuxa tako da su instalacije osvježene najnovijim verzijama softvera od početka. Evo kratki pregled šta sadrži najnovija verzija:
 Podršku za x86, AMD64, PowerPC, UltraSparc, Alpha i MIPS procesore
 LiveCD-bazirana instalacija za x86, AMD64, PowerPC, UltraSparc i Alpha arhitekture
 Zadnje verzije stabilnog KDEa i GNOMEa
 Razne verzije optimizovanog kernela
 Veoma moderno GNU okruženje za razvoj
 Odlična podrška za filesisteme: ReiserFS, XFS, ext3, EVMS, LVM
 Odlična podrška za hardver: NVIDIA, Creative Labs Live! i Audigy
 Modularni OpenGL i compiler sub-system (podržava održavanje više verzija na istoj mašini)
 Čiste skripte za startanje bazirane na zavisnosti paketa
 Nova ojačana inicijativa Gentoo sigurnosnog tima
 preko 10000 paketa i najnoviji te najbolji softver
 Povećane sposobnosti Portagea

 Portage 

Portage je sistem za upravljanje paketima sličan BSD-ovom sistemu zvanom portovi (), i obavlja mnoge ključne funkcije. Kao prva, Portage je sistem za distribuciju softvera za Gentoo Linux. Da bi dobili najnovije pakete za Gentoo Linux ukucate jednu komandu: emerge—sync. 
Ova komanda naređuje Gentoo Linuxu da osvježi lokalni Portage repozitorij () preko interneta. Lokalni Portage repozitorij (ili Portage stablo) sadrži kompletnu kolekciju skripti koje se mogu koristiti za instaliranje najnovijeg softvera. Trenutno se unutar Portagea nalazi preko 10 hiljada paketa, a novi se dodaju svakodnevno.

Portage je također sistem za kreiranje i instaliranje paketa. za instaliranje određenih paketa koristi se emerge ime-paketa i Portage automatski nađe verziju koja odgovara specifikacijama, optimizirajući je za vaš hardver i koristi upute za dijelove paketa koji se mogu mijenjati.

Portage, pored svih ovih funkcija, osigurava da je sistem opskrbljen najnovijim i najsigurnijim softverom. Za osvježavanje ili instaliranje zadnjih verzija paketa kritičnih za rad sistema koristi se komanda emerge -Du world i svi potrebni paketi će biti automatski instalirani.

 Reference 

 Vanjski linkovi 
 Službena stranica 
 Gentoo Linux diskusija na temu filozofije 
 Gentoo forum 
 Gentoo vodič za daljnji razvoj 
 Gentoo Virtual Machine  
 Gentoo RR4 1.0.7 - video  
 Podsekcija na forumu ULK BiH 

Kategorija:Linux distribucije